
ประกาศองค์การบริหารส่วนตำบลท่าดี
เรื่อง มาตรการให้ผู้มีส่วนได้เสียมีส่วนร่วม
-------------------------

		การมีส่วนร่วมของประชาชน หมายถึง การกระจายโอกาสให้ประชาชนได้เข้ามามีส่วนร่วมทางการเมือง การบริหาร เกี่ยวกับการตัดสินใจในเรื่องต่างๆ รวมทั้งการจัดสรรทรัพยากรของชุมชน และของชาติที่จะส่งผลกระทบต่อชีวิตและความเป็นอยู่ของประชาชน การมีส่วนร่วมในการออกกฎหมาย ตลอดจนการมีส่วนร่วมในการตรวจสอบการใช้อำนาจหน้าที่ของรัฐ
		มาตรการให้ผู้มีส่วนได้เสียมีส่วนร่วมในการป้องกันการทุจริตขององค์การบริหารส่วนตำบลท่าดี ได้กำหนดวิธีการให้ผู้มีส่วนได้เสียสามารถเข้ามามีส่วนร่วมกับหน่วยงานท้องถิ่นได้ ดังนี้
		1.การลงสมัครเป็นผู้บริหาร หรือสมาชิกสภาองค์การบริหารส่วนตำบลท่าดี
		2.การใช้สิทธิเลือกตั้งผู้บริหาร หรือสมาชิกสภาองค์การบริหารส่วนตำบลท่าดี
		3.การเสนอให้มีการออกข้อบัญญัติท้องถิ่น
		4.การเสียภาษีอากรและค่าธรรมเนียมต่างๆ ที่องค์การบริหารส่วนตำบลท่าดีจัดเก็บเพื่อนำมาใช้ในการบริหารงานภายในหน่วยงาน
		5.การให้ข้อเสนอแนะแก่ผู้บริหารท้องถิ่นในการดำเนินงาน/โครงการต่างๆ 
		การมีส่วนร่วมตรวจสอบการบริหารงานขององค์การบริหารส่วนตำบลท่าดี
		1.ติดตามตรวจสอบการบริหารงานขององค์การบริหารส่วนตำบลท่าดีว่าดำเนินงานด้วยความโปร่งใส ยุติธรรม ตรงตามความต้องการของประชาชนหรือไม่
		2.ติดตรมตรวจสอบการใช้จ่ายงบประมาณตามข้อบังคับ งบประมาณรายจ่ายประจำปีขององค์การบริหารส่วนตำบลท่าดี ว่าถูกต้อง โปร่งใส และเกิดประโยชน์หรือไม่
		3.ขอทราบข้อมูลข่าวสารจากองค์การบริหารส่วนตำบลท่าดี หากเห็นว่าทำงานไม่โปร่งใส
		4.การเข้าร่วมประชาคมท้องถิ่น เพื่อแสดงความคิดเห็นประกอบการพิจารณาแผนงานโครงการหรือกิจกรรมต่างๆ ที่มีผลกระทบต่อประชาชนในท้องถิ่น
		5.ตรวจสอบแผนพัฒนาขององค์การบริหารส่วนตำบลท่าดี ว่าตรงกับปัญหาความเดือดร้อนและความต้องการของประชาชนหรือไม่
		6.คัดค้านข้อบังคับ หรือมติขององค์การบริหารส่วนตำบลท่าดีที่ทำให้ประชาชนเดือดร้อน
		7.ถอดถอนผู้บริหาร หรือสมาชิกสภาองค์การบริหารส่วนตำบลท่าดีที่มีพฤติกรรมไม่สุจริต

		จึงประกาศให้ทราบโดยทั่วกัน

			ประกาศ ณ วันที่ 4 เดือน เมษายน พ.ศ.2561

					(นายปรารถนา  พจน์จำเนียร)
				       นายกองค์การบริหารส่วนตำบลท่าดี

